Vakašai
Vakašai – indėnų tautų grupė, gyvenanti Šiaurės Amerikos vakaruose (Britų Kolumbijos pakrantėse, Vankuverio saloje, Olimpiko pusiasalyje). Kalba vakašų kalbomis (dabar ir angliškai). Populiacija – ~10 tūkst. žmonių (1978 m.). Tikintieji – krikščionys (protestantai), išlikę prigimtinės religijos bruožų. Tradiciškai vertėsi žvejyba ir medžiokle, dabar dirba samdomą darbą. Vakašams priklauso kvakiutliai ir nutkai, taip pat haislai, heilcukai, ūvikjalai, makahai.